เลือกอาหารที่เหมาะสม ป้อนอาหารลูกนกเลิฟเบิร์ดด้วยมือ จัดตารางการให้อาหาร
อาหารเม็ด (pellet) นี่แหละสะดวกและดี เพราะมีสารอาหารต่างๆ ที่จำเป็นต่อนกครบสูตร ให้เลือกอาหารเม็ดโดยพิจารณาจากอายุของนก อาหารเม็ดที่ว่าต้องใช้ส่วนผสมจากธรรมชาติ ไม่ใส่สารเติมแต่งและสารกันบูด  ลูกนกเลิฟเบิร์ดจะต้องกินอาหารเม็ดคนละสูตรกับนกเลิฟเบิร์ดโตเต็มวัย (10 เดือนขึ้นไป) หาซื้ออาหารเม็ดสำหรับนกเลิฟเบิร์ดได้ที่ร้านขายอาหารนกโดยเฉพาะหรือในเน็ต นอกจากอาหารเม็ดแล้ว ควรเสริมมื้ออาหารของนกเลิฟเบิร์ดด้วยผักต่างๆ เช่น ผักกาดหอม (ไม่ใช่ผักกาดแก้ว), ปวยเล้ง, แครอท, ถั่วลันเตา, ผักสลัดเอนไดฟ์ (endive), มะเขือเทศ, ผักชีฝรั่ง (parsley), แดนดิไลออน, แรดิช (radish), แตงกวา, ผักสลัดน้ำ (watercress), บร็อคโคลี, ถั่วงอก และเคล  นอกจากนี้ที่แนะนำก็มีต้นอ่อนข้าวสาลี (wheatgrass) ด้วย เพราะคลอโรฟิลล์สูง ห้ามให้นกเลิฟเบิร์ดกินอะโวคาโดเด็ดขาด เพราะเป็นพิษกับนก นอกจากผักสดแล้ว จะให้นกเลิฟเบิร์ดกินผลไม้สดด้วยก็ดี เช่น ลูกแพร์ กล้วย องุ่น สตรอว์เบอร์รี่ ราสเบอร์รี่ แอปเปิ้ล ส้ม ส้มเขียวหวาน กีวี มะเดื่อ เมลอน เชอร์รี่คว้านเอาเมล็ดออกแล้ว และโรสฮิป จะให้นกกินผลไม้อบแห้งก็ได้ ขอแค่อย่ามีสารกันบูดอย่างซัลไฟต์ (sulfite) ให้เลือก seed mix หรือเมล็ดพืชรวมหลายๆ ชนิด เช่น ข้าวฟ่าง, เมล็ดหญ้าคานารี (canary grass seed), แกลบข้าวโอ๊ต, เมล็ดไนเจอร์ (niger seed), เมล็ดแฟลกซ์ (flax seed), เมล็ดทานตะวัน, ดอกคำฝอย และเรพซีด (rape seed) เมล็ดพืชรวมพวกนี้บางทีก็เป็นถั่วเหลือง, ข้าวไรย์, เมล็ดข้าวที่เป็นอาหารนก (canary seed), ข้าวกล้องเต็มเมล็ด, เมล็ดเทียนข้าวเปลือก (fennel seed), เมล็ดป๊อปปี (poppy seed) และเมล็ดงาแทน  เมล็ดพืชมีสารอาหารที่ไม่เพียงพอสำหรับนก เลยแนะนำให้ให้ในปริมาณน้อยๆ เป็นของว่างเท่านั้น ห้ามให้แต่เมล็ดพืชเป็นอาหารหลักเด็ดขาด เมล็ดพืชรวมควรจะผสม milo หรือเมล็ดข้าวฟ่างชนิดหนึ่งด้วยเล็กน้อย เพราะมักนิยมใช้เป็น filler เติมเต็มเมล็ดพืชอื่นๆ เลือกใช้แต่เมล็ดพืชสด ถ้าเมล็ดพืชรวมกลิ่นอับๆ เก่าๆ อย่าเอาให้นกกิน นกเลิฟเบิร์ดชอบถั่วทั้งแบบมีเปลือกและไม่มีเปลือก เช่น ถั่วลิสง, ถั่วบราซิล, ผลต้นโอ๊ก, ฮอร์สเชสนัท (horse chestnut) และเฮเซิลนัท จะให้นิดๆ หน่อยๆ เป็นของว่าง หรือเสริมจากอาหารหลักก็ได้ โดยเฉพาะฟาสต์ฟู้ดหรืออาหารที่ใส่น้ำตาลเทียมเยอะๆ เช่น ลูกกวาด ลูกอม ไอศครีม และของหวานต่างๆ รวมถึงเฟรนช์ฟรายส์ มันฝรั่งแผ่น และอาหารทอดๆ  อาหารต้องห้ามอีกอย่างของนกเลิฟเบิร์ด คือพวกใส่สารเติมแต่งหรือสารกันบูด ห้ามให้นกเลิฟเบิร์ดกินแอลกอฮอล์หรือกาแฟ นกเกิดใหม่หรือลูกนกเลิฟเบิร์ดควรจะให้อาหารเองด้วยมือ เป็นขั้นตอนที่ต้องใช้เวลา แต่แนะนำให้ทำ ถ้าใครเลี้ยงลูกนกตั้งแต่แบเบาะและอยากให้เติบโตแข็งแรง บอกเลยว่านกส่วนใหญ่ที่ป้อนอาหารใกล้ชิด จะโตมามีความสุขสุขภาพดีกว่าลูกนกที่กินอาหารเองจากชาม ให้ใช้กระบอกฉีดยาที่รูเล็กๆ เป็นกระบอกแบบใช้ป้อนอาหารสัตว์ หาซื้อได้ตามร้านของใช้สัตว์เลี้ยงหรือในเน็ต นอกจากนี้ก็มีอาหารลูกนกโดยเฉพาะ ปกติจะมาเป็นผง ให้ผสมผงอาหารกับน้ำต้มสุก ก็จะได้เป็นเหมือนนมสำหรับป้อนเด็กทารก เวลาจะป้อนอาหารลูกนก ต้องทำตามคำแนะนำที่ฉลากอย่างเคร่งครัด โดยเฉพาะสัดส่วนของน้ำกับผงอาหาร ประคองลูกนกไว้ในมือข้างหนึ่ง โดยใช้นิ้วโอบรอบอก จากนั้นสูบอาหารเข้ากระบอกฉีดให้ได้ประมาณ 6 - 8 มล. ลองฉีดใส่ฝ่ามือดูก่อนนิดๆ จะได้แน่ใจว่าไม่ร้อนเกินไป แค่อุ่นๆ เวลาจะป้อนให้จับลูกนกเงยหน้าขึ้นเล็กน้อย แล้วสอดกระบอกฉีดเข้าไปในจะงอยปากเพื่อป้อนอาหารได้เลย ลูกนกจะค่อยๆ กินอาหารเอง ก็ปล่อยไปตามจังหวะ อย่าไปเร่ง และอย่าบังคับฉีดอาหารใส่ ถ้าลูกนกไม่อยากกิน crop คือหน้าท้องส่วนบนของนก เวลากินอาหารเข้าไปจะพองออก ถ้าท้องส่วนนี้เต่งขึ้น ก็หยุดให้อาหารได้เลย  ป้อนอาหารนกแบบนี้ทุก 3 - 4 ชั่วโมง โดยป้อนจนกระทั่งหน้าท้องส่วนบนหรือ crop ที่ว่านั้นเต่ง แต่อย่ามากเกินไป ใช้ผ้าสะอาดค่อยๆ เช็ดคราบอาหารที่จะงอยปากหลังป้อนอาหารเสร็จ นกเลิฟเบิร์ดส่วนใหญ่จะง่วงจนหลับหลังกินอาหาร ตวงอาหารเม็ดให้นกตัวละ 1 ช้อนโต๊ะ อาหารนก 70% ต้องเป็นอาหารเม็ด ส่วนอีก 30% เป็นผักผลไม้สด พยายามให้อาหารนกเวลาเดิมทุกวัน นกจะได้ชิน รู้ว่าคุณจะให้อาหารเมื่อไหร่ ถ้าเลี้ยงนกเลิฟเบิร์ดไว้ในกรงมากกว่า 1 ตัว ทุกตัวก็ต้องมีชามของตัวเอง จะได้ไม่จิกตีกันตอนกินอาหาร แถมยังช่วยให้คุณรู้ด้วยว่านกตัวไหนกินหรือไม่กินอาหาร เพราะเช็คชามของแต่ละตัวได้เลย เปิดน้ำก๊อกราดผักผลไม้ต่างๆ ให้สะอาด จากนั้นหั่นเป็นชิ้นเล็กๆ เอาใส่ชามแยก ไม่ใช่ชามอาหารเม็ด ไม่ต้องปอกเปลือกผักผลไม้แต่อย่างใด เพราะนกเลิฟเบิร์ดส่วนใหญ่กินและย่อยได้ทั้งเปลือกเลย  พยายามให้นกกินผักผลไม้หลายๆ ชนิด โดยสลับสับเปลี่ยนกันไป ให้นกกินผักผลไม้เป็นของว่างปริมาณน้อยๆ 1 - 2 ครั้งต่อวัน นกเลิฟเบิร์ดกินน้ำเยอะ ต้องเตรียมน้ำสะอาดไว้อย่าให้พร่องและเปลี่ยนน้ำใหม่ทุกวัน โดยเฉพาะก่อนคุณเข้านอนต้องเติมน้ำในชามไว้ให้เต็ม นกจะได้มีน้ำกินตลอดคืน เลือกชามน้ำก้นตื้น นกจะได้ไม่เสี่ยงจมน้ำ
อาหารเม็ดสำหรับนกเลิฟเบิร์ดโดยเฉพาะ. ผักสด. ผลไม้สด. เมล็ดพืชรวมคุณภาพดีแทนขนม. ถั่วเมล็ดเล็ก. อย่าให้นกเลิฟเบิร์ดกินอาหารอุดมไขมัน น้ำตาล หรือสารกันบูด. ป้อนอาหารด้วยมือจนลูกนกอายุได้ 10 เดือน. หากระบอกฉีดยากับอาหารลูกนก. ค่อยๆ ป้อนไป. เช็ค crop ว่าเต่งหรือยัง. ทำความสะอาดจะงอยปากหลังป้อนอาหาร. ให้นกกินอาหารเม็ดวันละ 1 ช้อนโต๊ะ (14 มิลลิลิตร). นกแต่ละตัวต้องมีชามอาหารแยก. ล้างผักผลไม้ก่อนให้นก. ต้องมีน้ำสะอาด.
https://www.wikihow.com/Feed-Lovebirds https://www.wikihow.com/Feed-Lovebirds https://www.wikihow.com/Feed-Lovebirds
Selecting the Feed Hand-Feeding Baby Lovebirds Establishing a Feeding Schedule